b"\n_START_ARTICLE_\nKnabrostr\xc3\xa6de\n_START_PARAGRAPH_\nKnabrostr\xc3\xa6de er en gade i Indre By i K\xc3\xb8benhavn. Den str\xc3\xa6kker sig fra Str\xc3\xb8get (hvor Nygade og Vimmelskaftet m\xc3\xb8des) til Slotsholmskanalen ved Nybrogade._NEWLINE_Knabrostr\xc3\xa6de er opkaldt efter Knarrebro, der var en s\xc3\xa5kaldt mag (et offentligt lokum placeret p\xc3\xa5 en b\xc3\xa5debro, hvor man kunne sidde i ro og mag og forrette sit \xc3\xa6rinde). Knabrostr\xc3\xa6des navn har v\xc3\xa6ret forklaret som et minde om en knagende bro; men broen blev ikke bygget f\xc3\xb8r i 1650'erne, mens gadens navn var kendt i 1547 som Knager\xc3\xb8gstr\xc3\xa6de, dvs. den knagende rygs str\xc3\xa6de, hvad der kan henvise til anstrengelser ved brug af en mag._NEWLINE_I Knabrostr\xc3\xa6de finder man standup-scenen Comedy Zoo og indtil 2007 diskoteket Pan."